open-index/open-wikipedia-markdown huggingface dataset:
पुत्तिंगल मंदिर हादसा, केरल

**पुत्तिंगल मंदिर हादसा** एक भयावह आतिशबाजी विस्फोट है जो 10 अप्रैल 2016 में कोल्लम के *परावुर पुत्तिंगल मंदिर* में भारतीय मानक समयानुसार(आईएसटी) रात्रि 03:30 बजे (22:15 जीएमटी) पर हुआ था। इस हादसे में 111 से अधिक लोगों की मौत हो गयी और 350 से अधिक लोग घायल हो गए।

## हादसा
सुबह 3 बजे के करीब मंदिर में एक समारोह के दौरान आतिशबाज़ी की जा रही थी जिसे देखने के लिए मैदान पर 10 हज़ार से ज्यादा लोग मौजूद थे। इसी दौरान चिंगारियां पास के गोदाम तक पहुंच गई यहाँ गुरुवार को केरल में नववर्ष (विशु)के मौके के लिए पटाखों का ढेर रखा हुआ था। हादसे का असर डेढ़ किलोमीटर की दूरी तक पड़ा। मारे गए लोगों में आम पुरूषों और महिलाओं के अलावा पुलिस अधिकारी भी शामिल थे।

## बचाव
भारतीय नौसेना द्वारा कोच्चि स्थित दक्षिण नौसेना कमान(नेवल कमांड) मुख्यालय से एक डोर्नियर परिवहन विमान और चिकित्सा दल के साथ बचाव के परिवहन के लिए दो हेलीकाप्टरों को भी भेजा गया। घायलों को जिले के तथा पास ही में स्थित तिरूवनंतपुरम के विभिन्न अस्पतालों में भर्ती कराया गया।

## प्रतिक्रियाएं
प्रधानमंत्री नरेंद्र मोदी ने ट्वीट कर बताया कि वह वहां जाएंगे। उन्होंने मृतकों के परिजनों के लिए 2 लाख और घायलों को 50 हजार देने की घोषणा की है। इसके साथ ही उन्होंने वायुसेना और नौसेना को घटना स्थल पर फौरन जाने आदेश भी जारी कर दिए हैं।

सचिन ने ट्वीट किया, "कोल्लम मंदिर में हुए हादसे से हिल गया हूं। पीड़ितों के साथ मेरे विचार और प्रार्थनाएं। भगवान इससे उबरने के लिए मनोबल व शक्ति दें।"

सोनिया ने अपनी प्रतिक्रिया व्यक्त करते हुए कहा, "दिवंगत आत्माओं की शांति और घायलों की सलामती की प्रार्थना कर रही हूँ। मैंने सरकार से पर्याप्त और तत्काल राहत के उपाय सुनिश्चित करने के लिए कहा है।"

राहुल ने ट्वीट कर के कहा, "कोल्लम के पुत्तिंगल मंदिर में विनाशकारी आग की खबर सदमे जैसी है। मेरी प्रार्थना उन लोगों के साथ हैं, जिन्होंने इस त्रासदी में अपने प्रियजनों को खोया है।"

आंध्रप्रदेश के मुख्यमंत्री एन चंद्रबाबू नायडू ने केरल के कोल्लम में एक मंदिर में हुई आग लगने की घटना पर गहरा दुःख और अफसोस जाहिर किया है।

## सन्दर्भ

श्रेणी:2016 में भारत
श्रेणी:केरल
श्रेणी:२०१६ में निधन
जायफल का वृक्ष

right|thumb|300px|जायफल का वृक्ष
right|thumb|300px|डाली और फल
right|thumb|300px|जावित्री और जायफल
**जायफल का वृक** (वानस्पतिक नाम : *Myristica fragrans*) एक सदाबहार वृक्ष है जो इण्डोनेशिया के मोलुकस द्वीप (Moluccas) का देशज है। इसी वृक्ष से जायफल (nutmeg) तथा जावित्री (मेस/mace) दो प्रमुख मसाले प्राप्त होते हैं। यह चीन के गुआंगडांग तथा युन्नान प्रान्त, ताइवान, इण्डोनेशिया, मलेशिया, ग्रेनाडा, केरल, श्री लंका एवं दक्षिणी अमेरिका]] में खूब पैदा होता है।

## इन्हें भी देखें
*जायफल
*जावित्री

## बाहरी कड़ियाँ
*जायफल (विकासपीडिया)

श्रेणी:मसाले
गोरोंतालोई भाषा

**गोरोंतालोई** (Gorontaloan) या **हुलोनतालो** (Hulontalo) दक्षिणपूर्व एशिया के इण्डोनेशिया देश के सुलावेसी द्वीप पर स्थित गोरोंतालो प्रांत में गोरोंतालोई लोगों द्वारा बोली जाने वाली एक भाषा है। यह ऑस्ट्रोनीशियाई भाषा-परिवार की मलय-पोलेनीशियाई शाखा की सदस्या है।

## इन्हें भी देखें
* गोरोंतालो
* गोरोंतालोई लोग

## सन्दर्भ

श्रेणी:गोरोंतालो (प्रांत)
श्रेणी:सुलावेसी की भाषाएँ
श्रेणी:इण्डोनेशिया की भाषाएँ
श्रेणी:ऑस्ट्रोनीशियाई भाषाएँ
श्रेणी:मलय-पोलेनीशियाई भाषाएँ
बाताम

**बाताम** (अंग्रेज़ी: Batam, जावी: باتام) दक्षिणपूर्व एशिया के इण्डोनेशिया देश का एक द्वीप है। यह सुमात्रा द्वीप के पास रियाउ द्वीपसमूह प्रांत के क्षेत्र में स्थित है। यह इण्डोनेशिया-सिंगापुर-मलेशिया मुक्त व्यापार क्षेत्र का भाग होने के कारण विकसित और धनवान हो गया है। बाताम अपने पड़ोसी बिंतान द्वीप से पश्चिम में अवस्थित है। बाताम रिआउ द्वीपसमूह का सबसे बड़ा शहर भी है और मेदान और पालेमबांग के बाद सुमात्रा में तीसरा सबसे अधिक आबादी वाला शहर है। बाताम के महानगरीय विस्तार में कई बिखरे द्वीप और टापू आते हैं। यह पड़ोस के गालांग और रेम्पांग द्वीपों से पुल द्वारा जुड़ा हुआ है लेकिन इन द्वीपों पर बाताम के विपरीत ग्रामीण वातावरण व अर्थव्यवस्था है।

## इन्हें भी देखें
* रियाउ द्वीपसमूह प्रांत

## सन्दर्भ

श्रेणी:रियाउ द्वीपसमूह
श्रेणी:इण्डोनेशिया के द्वीप
श्रेणी:इण्डोनेशिया के आबाद स्थान
सेंट जॉर्ज पार्क

सेंट जॉर्ज पार्क

**सेंट जॉर्ज पार्क पोर्ट** एलिजाबेथ, दक्षिण अफ्रीका में एक बहु का प्रयोग पार्क है। पार्क पोर्ट एलिजाबेथ में सबसे पुराना पार्क है और सबसे अधिक सेंट जार्ज पार्क क्रिकेट पार्क के भीतर स्थित आधार के साथ जुड़े।

श्रेणी:दक्षिण अफ़्रीका
डायमंड ओवल

**डी बीयर्स डायमंड ओवल किम्बरली,** दक्षिण अफ्रीका में एक बहुउद्देश्यीय स्टेडियम है। यह वर्तमान में क्रिकेट मैचों के लिए ज्यादातर इस्तेमाल किया और 2003 क्रिकेट विश्व कप के दौरान तीन मैचों की मेजबानी की है। स्टेडियम में 11,000 लोगों की क्षमता है।

## बाहरी कड़ियाँ
* क्रिक-इन्फो वेबसाइट
* क्रिकेट आर्काइव पृष्ठ 

श्रेणी:क्रिकेट मैदान
बोलैंड बैंक पार्क

**बोलैंड बैंक पार्क पार्ल,** दक्षिण अफ्रीका में एक बहुउद्देश्यीय स्टेडियम है।
डॉक्टर स्ट्रेंज

**डॉक्टर स्टीफन विन्सेंट स्ट्रेंज** मार्वल कॉमिक्स द्वारा प्रकाशित अमेरिकी कॉमिक पुस्तकों में दिखने वाला एक काल्पनिक सुपरहीरो है। यह चरित्र पहली बार *स्ट्रेंज टेल्स* #११० (जुलाई १९६३) में प्रकाशित हुआ था, और इसे लेखक स्टैन ली और कलाकार स्टीव डिटको ने बनाया था। डॉक्टर स्ट्रेंज को "सॉर्सरर सुप्रीम" कहा जाता है, और वह धरती की जादुई तथा रहस्यमयी खतरों से रक्षा करता है। काले जादू की कहानियों, और चंदू द मैजिशियन कॉमिक शृंखला से प्रेरित इस किरदार का निर्माण मार्वल कॉमिक्स को एक अलग तरह का चरित्र प्रदान करने, तथा रहस्यवाद संबंधी विषयों को कॉमिक मुख्यधारा में लाने के लिए किया गया था।

एक समय में न्यू यॉर्क का सबसे प्रतिष्ठित तथा घमंडी शल्य चिकित्सक रहा स्टीफन स्ट्रेंज एक कार हादसे में बुरी तरह जख्मी हो जाता है। इस हादसे में उसके दोनों हाथ क्षत-विक्षत हो जाते हैं, और वह सर्जरी करने की अपनी क्षमता को खो देता है। अपने हाथों का इलाज ढूंढता वह काठमांडू में स्थित कामर-ताज पहुँचता है, जहाँ उसकी मुलाकात तत्कालीन सॉर्सरर सुप्रीम, ऐन्शिएंट वन से होती है। स्ट्रेंज ऐन्शिएंट वन का शिष्य बन जाता है, और कामर-ताज में रहकर रहस्य्मयी कलाओं के साथ साथ मर्शियल आर्ट्स में भी दक्षता प्राप्त करता है। कई शक्तिशाली मन्त्रों की जानकारी के अतिरिक्त वह २ प्रमुख रहस्य्मयी वस्तुओं का स्वामित्व भी प्राप्त करता है; "क्लॉक ऑफ़ लेविटेशन", जो उसे उड़ने की क्षमता प्रदान करता है, और "आई ऑफ़ आगमोट्टो" (टाइम स्टोन), जिसके द्वारा वह समय पर नियंत्रण प्राप्त कर लेता है। ऐन्शिएंट वन की मृत्यु के बाद स्ट्रेंज सॉर्सरर सुप्रीम बन जाता है, और न्यू यॉर्क के सैंक्टम सैंक्टोरम को अपना निवास स्थल चुनता है।

२००८ में डॉक्टर स्ट्रेंज को विज़ार्ड की "२०० सर्वश्रेष्ठ कॉमिक बुक सुपरहीरोज़" की सूची में ८३वां स्थान दिया गया था। २०१२ में उसे आईजीएन की "५० सर्वश्रेष्ठ अवेंजर्स" की सूची में ३३वां, और "१०० सर्वश्रेष्ठ कॉमिक बुक सुपरहीरोज़" की सूची में ३८वां स्थान दिया गया। १९७८ में इस चरित्र पर आधारित पहली टेलीविज़न फिल्म बनी थी, जिसमें डॉक्टर स्ट्रेंज की भूमिका अभिनेता पीटर हूपन ने निभाई थी। अभिनेता बेनेडिक्ट कम्बरबैच मार्वल सिनेमेटिक यूनिवर्स की फ़िल्मों में डॉक्टर स्ट्रेंज की भूमिका निभा रहे हैं। कम्बरबैच ने २०१६ की फिल्म डॉक्टर स्ट्रेंज में इस चरित्र के रूप में पदार्पण किया था, और फिर वह २०१७ में थॉर: रैग्नारॉक, और २०१८ की अवेंजर्स: इन्फिनिटी वॉर में नजर आये।

## सन्दर्भ

## बाहरी कड़ियाँ
* डॉक्टर स्ट्रेंज मार्वल.कॉम पर
* डॉक्टर स्ट्रेंज: सैंक्टम सैंक्टोरम
*डॉक्टर स्ट्रेंज at डॉन मार्कस्टीन की टूनोपीडिया पर. Archived from the original on April 4, 2016.

श्रेणी:कॉमिक्स के पात्र
दस डिग्री जलसन्धि

**दस डिग्री जलसन्धि** (Ten Degree Channel) भारत के अण्डमान व निकोबार द्वीपसमूह में छोटे अण्डमान द्वीप को कार निकोबार द्वीप से अलग करने वाली जलसन्धि है, जो 10 अक्षांश उत्तर पर स्थित है। यह लगभग १५५ किमी चौड़ी है और १० डिग्री अक्षांश (लैटिट्यूड) के समीप पश्चिम में बंगाल की खाड़ी को पूर्व में अंडमान सागर से जोड़ती है।

## इन्हें भी देखें
* 10 अक्षांश उत्तर
* अण्डमान व निकोबार द्वीपसमूह
* कोको द्वीपसमूह

## सन्दर्भ

श्रेणी:अंडमान सागर
श्रेणी:भारत की जलसंधियाँ
श्रेणी:हिन्द महासागर की जलसन्धियाँ
रटलैण्ड द्वीप

**रटलैण्ड द्वीप** (Rutland Island) भारत के अण्डमान व निकोबार द्वीपसमूह के अण्डमान द्वीपसमूह भाग का एक द्वीप है। यह बृहत अण्डमान द्वीपों का दक्षिणतम द्वीप है और दक्षिण अण्डमान द्वीप से बिलकुल दक्षिण में स्थित है। इस से आगे रटलैण्ड द्वीप के दक्षिण में डंकन जलसन्धि के पार छोटा अण्डमान द्वीप स्थित है। रटलैण्ड द्वीप कभी जंगिल समुदाय की गृहभूमि थी जो १९०७ में ही विलुप्त हो गये, जिसका कारण अण्डमान के बाहर से आये रोग माने जाते हैं।

## इन्हें भी देखें
* बृहत अण्डमान

## सन्दर्भ

श्रेणी:भारत के द्वीप
श्रेणी:अण्डमान और निकोबार द्वीपसमूह के द्वीप
श्रेणी:दक्षिण अण्डमान ज़िले के द्वीप
डंकन जलसन्धि

**डंकन जलसन्धि** (Duncan Passage) भारत के अण्डमान व निकोबार द्वीपसमूह में रटलैण्ड द्वीप को छोटे अण्डमान द्वीप से अलग करने वाली जलसन्धि है। यह लगभग ४८ किमी चौड़ी है और पश्चिम में बंगाल की खाड़ी को पूर्व में अंडमान सागर से जोड़ती है।

## जलसन्धि में टापू
डंकन जलसन्धि में कई छोटे टापू व समुद्र से ऊपर उभरी चट्टानें हैं, जिनमें से प्रमुख इस प्रकार हैं:
* उत्तर सिंक द्वीप (North Cinque Island)
* दक्षिण सिंक द्वीप (South Cinque Island)
* पैसेज (Passage Island)
* दो बहनें द्वीप (The Sisters)
* उत्तरी भाई द्वीप (North Brother Island)
* दक्षिणी भाई द्वीप (South Brother Island)

## इन्हें भी देखें
* अण्डमान व निकोबार द्वीपसमूह
* छोटा अण्डमान द्वीप

## सन्दर्भ

श्रेणी:अंडमान सागर
श्रेणी:भारत की जलसंधियाँ
श्रेणी:हिन्द महासागर की जलसन्धियाँ
छोटा अण्डमान

**छोटा अण्डमान**, जो ओन्गी भाषा में **गऊबोलाम्बे** कहलाता है, भारत के अण्डमान और निकोबार द्वीपसमूह के अण्डमान द्वीपसमूह भाग का सबसे दक्षिणी द्वीप है। प्रशासनिक रूप से यह दक्षिण अण्डमान ज़िले का भाग है।

## भूगोल
छोटा अण्डमान सभी अण्डमान द्वीपों में चौथा सबसे बड़ा द्वीप है। यह अपने से उत्तर में स्थित बृहत अण्डमान द्वीपों के दक्षिणतम रटलैण्ड द्वीप से 55 किमी चौड़ी डंकन जलसन्धि द्वारा विभाजित है। छोटे अण्डमान से दक्षिण में दस डिग्री जलसन्धि के पार कार निकोबार द्वीप स्थित है।

## इन्हें भी देखें
* हटबे
* दक्षिण अण्डमान ज़िला
* बृहत अण्डमान

## सन्दर्भ

श्रेणी:अण्डमान और निकोबार द्वीपसमूह के नगर
श्रेणी:दक्षिण अण्डमान ज़िला
श्रेणी:दक्षिण अण्डमान ज़िले के नगर
श्रेणी:भारत के द्वीप
श्रेणी:अण्डमान और निकोबार द्वीपसमूह के द्वीप
श्रेणी:दक्षिण अण्डमान ज़िले के द्वीप
निर्जन द्वीप

**निर्जन द्वीप** (desert island, uninhabited island) ऐसा द्वीप होता है जहाँ कोई मनुष्य नहीं रहते।

## इन्हें भी देखें
* द्वीप

## सन्दर्भ

*
श्रेणी:द्वीप
दक्षिण सिंक द्वीप

**दक्षिण सिंक द्वीप** भारत के अण्डमान व निकोबार द्वीपसमूह के अण्डमान द्वीपसमूह भाग में रटलैण्ड द्वीप और छोटे अण्डमान के बीच डंकन जलसन्धि में स्थित एक छोटा-सा टापू है। यह एक निर्जन द्वीप है (यहाँ कोई नहीं रहता)। यह महात्मा गांधी समुद्री राष्ट्रीय उद्यान का हिस्सा है। कभी यह एक रेत की पट्टी द्वारा अपने से १ किमी दूर स्थित उत्तर सिंक द्वीप से जुड़ा होता था लेकिन २००४ के भूकम्प में यह पट्टी डूब गई और द्वीप अलग हो गये थे। समय के साथ-साथ पट्टी फिर से बन गई है और अक्सर इन दोनों द्वीपों को एक ही सिंक द्वीप समझा जाता है।

## इन्हें भी देखें
* डंकन जलसन्धि

## सन्दर्भ

श्रेणी:भारत के निर्जन द्वीप
श्रेणी:भारत के द्वीप
श्रेणी:अण्डमान और निकोबार द्वीपसमूह के द्वीप
तेरा सुरूर

**तेरा सुरूर** भारतीय हिन्दी फिल्म है, जिसका निर्देशन शान अर्रान्हा ने और निर्माण विपिन रेशमिया व सोनिया कपूर ने किया है। यह फिल्म 11 मार्च 2016 को सिनेमाघरों में प्रदर्शित हुई थी।

## निर्माण
### विकास
हिमेश रेशमिया ने इस फिल्म के प्रदर्शन से पूर्व कई जगह की यात्रा की। इन्होंने पुणे, हैदराबाद, कोलकाता, दिल्ली आदि शहरों में भी गए। हिमेश 8 मार्च 2016 को अजमेर शरीफ दरगाह भी गए थे, जहाँ वे अपनी फिल्म की सफलता की कामना भी किए। इस फिल्म के निर्देशक का कहना था कि इस फिल्म का पूरा लागत इसके संगीत के अधिकार बेचने से ही पूरा हो गया था। यहाँ तक कि इस फिल्म के प्रदर्शन से पहले ही फिल्म का सारा लागत वापस हो गया।

### प्रचार
यह फिल्म ₹11 करोड़ के लागत में बना है, जिसमें ₹6.5 करोड़ रुपये फिल्म के निर्माण में खर्च हुए थे और बाकी ₹4.5 करोड़ रुपये इस फिल्म के विज्ञापन और प्रचार करने में। इस फिल्म की जानकारी दिसम्बर 2015 को बताया गया था। 27 जनवरी 2016 को टी-सीरीज ने यूट्यूब और ट्विटर में फिल्म की झलक को डाला था।

## सन्दर्भ

## बाहरी कड़ियाँ

* 
* तेरा सुरूर बॉलीवुड हंगामा पर
दो बहनें द्वीप

**दो बहनें** भारत के अण्डमान व निकोबार द्वीपसमूह के अण्डमान द्वीपसमूह भाग में रटलैण्ड द्वीप और छोटे अण्डमान के बीच डंकन जलसन्धि में स्थित पूर्वी बहन द्वीप और पश्चिमी बहन द्वीप नामक दो छोटे-से टापू हैं। यह दोनों २५० मीटर दूर हैं लेकिन एक कोरल रीफ़ द्वारा जुड़े हुए हैं। यह पैसेज द्वीप से ६ किमी दक्षिणपूर्व और उत्तरी भाई द्वीप से १८ किमी उत्तर में हैं। दोनों द्वीपों पर घने वन हैं और दोनों के तट पथरीली चट्टानों से बने हैं सिवाय पूर्वी बहन के पश्चिमोत्तरी ओर एक रेतीला तट है। यह महात्मा गांधी समुद्री राष्ट्रीय उद्यान का हिस्सा हैं।

## इन्हें भी देखें
* दक्षिण सिंक द्वीप
* डंकन जलसन्धि

## सन्दर्भ

श्रेणी:भारत के निर्जन द्वीप
श्रेणी:भारत के द्वीप
श्रेणी:अण्डमान और निकोबार द्वीपसमूह के द्वीप
उत्तरी भाई द्वीप

**उत्तरी भाई द्वीप** भारत के अण्डमान व निकोबार द्वीपसमूह के अण्डमान द्वीपसमूह भाग में रटलैण्ड द्वीप और छोटे अण्डमान के बीच डंकन जलसन्धि में स्थित एक छोटा-सा टापू है। यह एक निर्जन द्वीप है (यहाँ कोई नहीं रहता)। यह महात्मा गांधी समुद्री राष्ट्रीय उद्यान का हिस्सा है। यह छोटे अण्डमान द्वीप से १९ किमी पूर्वोत्तर पर स्थित है।

## भूगोल
द्वीप लगभग गोल है और १.१ किमी चौड़ा है। इसके मध्य भाग में वन है और पूरी धरती समतल है। वन के इर्द-गिर्द एक रेतीला तट है और द्वीप को एक कोरल रीफ़ पूरी तरह घेरे हुए है। द्वीप के बिलकुल मध्य का भाग थोड़ा धंसा हुआ है और वर्षा के मौसम में यहाँ एक तालाब बन जाता है। १९९२-१९९३ में यहाँ एक प्रकाशस्तम्भ बनाया गया जो १७ अप्रैल १९९३ को सक्रीय हो गया। पूरा द्वीप एक प्राकृतिक संरक्षित क्षेत्र है।

## इतिहास
१९वीं शताब्दी के अंत तक छोटे अण्डमान से ओन्गी लोग यहाँ समुद्री कछुए पकड़ने आया करते थे। समझा जाता है कि इसी द्वीप के मार्ग से १८९०-१९३० काल में ओन्गी समुदाय बृहत अण्डमान क्षेत्र में प्रवेश कर गया।

## इन्हें भी देखें
* दक्षिणी भाई द्वीप
* डंकन जलसन्धि

## सन्दर्भ

श्रेणी:भारत के निर्जन द्वीप
श्रेणी:भारत के द्वीप
श्रेणी:अण्डमान और निकोबार द्वीपसमूह के द्वीप
काष्ठकार्य सम्बन्धी संधियाँ

काष्ठकारी में, अधिक जटिल पुर्जे बनाने के लिये लकड़ी के कई टुकड़ों को जोड़ना पड़ता है। इनको ही 'संधि' कहते हैं। कुछ सन्धियों पर चिपकाने वाले पदार्थ, फास्नर (fasteners) आदि भी लगाने पड़ते हैं जबकि अन्य सन्धियों पर बिना इनके ही केवल लकड़ी ही सीधे लकड़ी जुड़ती है। संधियाँ विभिन्न प्रकार की होतीं हैं। इनके मुख्य गुण हैं- शक्ति, लचीलापन, देखने में संधि की सुन्दरता आदि। आवश्यकता के अनुसार उचित सन्धि का चयन किया जाता है।

## काष्ठ में लगने वाली सन्धियों की सूची
### परम्परागत काष्ठ संधियाँ

### अपरम्परागत काष्ठ संधियाँ

### संधियों की गुणवत्ता बढ़ाने के परम्परागत तरीके

* Dowel: A small rod is used internal to a joint both to help align and to strengthen the joint. Traditional joints are used with natural timbers as they do not need any other materials other than the timber itself. for example: Butt joints. Dowel joints are also useful for pegging together weaker, cheaper composite materials such as laminate-faced chipboard, and where limited woodworking tools are available (since only simple drilled holes are needed to take the dowels).

### संधियों की गुणवत्ता बढ़ाने के अपरम्परागत तरीके
* Biscuit joints: A small 'biscuit' is used to help align an edge or butt joint when gluing.
* Domino joiner: A trademarked tool similar to a biscuit joiner, where a piece larger than a biscuit has some of the advantages of dowels, and some of the advantages of biscuits.

## इन्हें भी देखें
* काष्ठकारी
* Cabinet making
* Timber framing
* Shaker tilting chair
* भवन निर्माण
* Chinese Wooden Architecture

## Footnotes

## सन्दर्भ

* Lee A. Jesberger (2007). *Woodworking Terms and Joints*. Pro Woodworking Tips.com
* Bernard Jones (Ed.) (1980). *The Complete Woodworker*. ISBN 0-89815-022-1
* Peter Korn (1993). *Working with Wood*. ISBN 1-56158-041-4
* Sam Allen (1990). *Wood Joiner's Handbook*. Sterling Publishing. ISBN 0-8069-6999-7
* Wolfram Graubner (1992). *Encyclopedia of Wood Joints*. Taunton Press. ISBN 1-56158-004-X
* US Forestry Service (1985) *Water Repellency and Dimensional Stability of Wood* https://web.archive.org/web/20170510010648/https://www.fpl.fs.fed.us/documnts/fplgtr/fplgtr50.pdf

## बाहरी कड़ियाँ

* Pro Woodworking Tips - Woodworking
* British Woodworking Federation - not for profit woodworking body advice on joinery in the UK
;Terms and Joints
*Dimensioning woodworking and carpentry joints Craftsmanspace
* List of French timber framing joints, in French language

श्रेणी:काष्ठकारी
पडौक

right|thumb|300px|Pterocarpus indicus
**पदौक** (Pterocarpus) फेबेसी (Fabaceae) का एक वृक्ष है जिसकी लकड़ी बहुत उपयोगी होती है। 
## सन्दर्भ

श्रेणी:वृक्ष
पूर्वी बहन द्वीप

**पूर्वी बहन द्वीप** भारत के अण्डमान व निकोबार द्वीपसमूह के अण्डमान द्वीपसमूह भाग में रटलैण्ड द्वीप और छोटे अण्डमान के बीच डंकन जलसन्धि में स्थित दो बहन द्वीपों में से एक है। दूसरा टापू पश्चिमी बहन द्वीप हैं और वह इस द्वीप से थोड़ा छोटा है। यह दोनों २५० मीटर दूर हैं लेकिन एक कोरल रीफ़ द्वारा जुड़े हुए हैं। यह पैसेज द्वीप से ६ किमी दक्षिणपूर्व और उत्तरी भाई द्वीप से १८ किमी उत्तर में हैं।

## विवरण
द्वीप का आकार आयत (चकोर) है। पूर्वोत्तर-दक्षिणपश्चिम दिशा में लम्बाई ७५० मीटर और चौड़ाई ५५० मीटर है। इसका अधिकांश हिस्सा वन से ढका है। तट हर ओर पथरीला है लेकिन पश्चिमोत्तर में रेतीला है। इसका सर्वोच बिन्दु समुद्रतल से ९३ मीटर ऊँचा है।

## इन्हें भी देखें
* पश्चिमी बहन द्वीप
* दो बहनें द्वीप
* डंकन जलसन्धि

## सन्दर्भ

श्रेणी:भारत के निर्जन द्वीप
श्रेणी:भारत के द्वीप
श्रेणी:अण्डमान और निकोबार द्वीपसमूह के द्वीप
चिलमिल

**चिलबिल** (वानस्पतिक नाम: *Holoptelea integrifolia * ; अंग्रेजी : Indian Elm ) एक पर्णपाती वृक्ष है जो १० मीटर तक लम्बा हो सकता है।

श्रेणी:वृक्ष

चिलबिल का उपयोग
उत्तर अण्डमान द्वीप

**उत्तर अण्डमान द्वीप** भारत के अण्डमान व निकोबार द्वीपसमूह के अण्डमान द्वीपसमूह भाग के बृहत अण्डमान उपभाग का उत्तरी द्वीप है। इसका मुख्य नगर दिगलीपुर है। पूरे अण्डमान व निकोबार द्वीपसमूह का सर्वोच्च बिन्दु सैडल पर्वत इसी द्वीप पर स्थित है। यह अपने समुद्री जीवजगत के लिये जाना जाता है। यहाँ के मुख्य उद्योग चावल की खेती और संतरे उगाना है।

## इन्हें भी देखें
* बृहत अण्डमान

## सन्दर्भ

*
श्रेणी:अण्डमान और निकोबार द्वीपसमूह के द्वीप
श्रेणी:उत्तर और मध्य अण्डमान ज़िला
श्रेणी:उत्तर और मध्य अण्डमान ज़िले के द्वीप
लुइगी फेर्री

**लुइगी फेर्री** (Luigi Ferri ; 15 जून, 1826 – 1895) इटली का दार्शनिक था। उसका जन्म बोलोना (Bologna) में हुआ था। वह क्रमश: फ्लोरेंस और रोम में दर्शन का प्रमुख अध्यापक रहा। दर्शन के इतिहासकार के रूप में उसकी अधिक ख्याति है। जहाँ तक उसे स्वयं के दर्शन का प्रश्न है, वह सिमान, सैमियट आदि के मनोविज्ञानवाद और रोमकिति और गियोबर्टी के आदर्शवाद का सम्मिश्रण है।

श्रेणी:दार्शनिक
दिगलीपुर

**दिगलीपुर** भारत के अण्डमान व निकोबार द्वीपसमूह के उत्तर अण्डमान द्वीप का सबसे बड़ा शहर है। यह एरियल खाड़ी के किनारे बसा हुआ है और कल्पोंग नदी इसके बीच से गुज़रती है, जो अण्डमान द्वीपसमूह की एकमात्र नदी है (हालांकि निकोबार द्वीपसमूह में अन्य नदियाँ हैं)। पूरे अण्डमान व निकोबार द्वीपसमूह का सबसे ऊँचा पहाड़, सैडल पर्वत, शहर से १० किमी दक्षिण में स्थित है।

## इन्हें भी देखें
* उत्तर अण्डमान द्वीप

## बाहरी कड़ियाँ
* यू-ट्यूब पर दिगलीपुर पर एक विडीयो

## सन्दर्भ

श्रेणी:उत्तर अण्डमान द्वीप
श्रेणी:अण्डमान और निकोबार द्वीपसमूह के नगर
श्रेणी:उत्तर और मध्य अण्डमान ज़िला
श्रेणी:उत्तर और मध्य अण्डमान ज़िले के नगर
बांबेकेसी

**बांबेकेसी** (Bombacaceae) बहुत पहले से पुष्पधारी पादप के रूप में मान्य था।

श्रेणी:पादप वर्गीकरण
कल्पोंग नदी

**कल्पोंग नदी** भारत के अण्डमान व निकोबार द्वीपसमूह के उत्तर अण्डमान द्वीप के पूर्वोत्तरी भाग में बहने वाली एक नदी है। यह अण्डमान द्वीपसमूह की एकमात्र नदी है (हालांकि निकोबार द्वीपसमूह में अन्य नदियाँ हैं)। कल्पोंग नदी सैडल पर्वत से शुरू होती है और फिर ३५ किमी उत्तरी दिशा में बहती हुए दिगलीपुर शहर के पास से निकलती है और एरियल खाड़ी में बह जाती है, जो कि स्वयं अंडमान सागर की एक खाड़ी है।

## इन्हें भी देखें
* दिगलीपुर
* सैडल पर्वत
* उत्तर अण्डमान द्वीप

## सन्दर्भ

श्रेणी:भारत की नदियाँ
श्रेणी:अण्डमान और निकोबार द्वीपसमूह का भूगोल
श्रेणी:उत्तर अण्डमान द्वीप
श्रेणी:अण्डमान और निकोबार द्वीपसमूह की नदियाँ
सैडल पर्वत

**सैडल पर्वत** भारत के अण्डमान और निकोबार द्वीपसमूह का सबसे ऊँचा पहाड़ है। यह उत्तर अण्डमान द्वीप पर स्थित है और सैडल पीक राष्ट्रीय उद्यान द्वारा घिरा हुआ है। यह पर्वत दिगलीपुर से १० किमी दक्षिण में खड़ा है। अण्डमान द्वीपसमूह की एकमात्र नदी, कल्पोंग नदी, इसकी ढलानों से आरम्भ होती है।

## इन्हें भी देखें
* कल्पोंग नदी
* सैडल पीक राष्ट्रीय उद्यान
* उत्तर अण्डमान द्वीप

## सन्दर्भ

श्रेणी:उत्तर अण्डमान द्वीप
श्रेणी:भारत के पर्वत
श्रेणी:अण्डमान और निकोबार द्वीपसमूह का भूगोल
श्रेणी:अण्डमान और निकोबार द्वीपसमूह के पर्वत
मध्य अण्डमान द्वीप

**मध्य अण्डमान द्वीप** भारत के अण्डमान व निकोबार द्वीपसमूह के अण्डमान द्वीपसमूह भाग के बृहत अण्डमान उपभाग का एक द्वीप है। द्वीप पर अण्डमान क्रियोल हिन्दी बोली जाती है और स्थानीय आबादी बंगाल, केरल व तमिल नाडु के मूल के लोग हैं। जारवा समुदाय के लोग भी इसी द्वीप पर केन्द्रित हैं। रंगत द्वीप का सबसे बड़ा नगर है।

## इन्हें भी देखें
* बृहत अण्डमान

## सन्दर्भ

श्रेणी:अण्डमान और निकोबार द्वीपसमूह के द्वीप
श्रेणी:उत्तर और मध्य अण्डमान ज़िला
श्रेणी:उत्तर और मध्य अण्डमान ज़िले के द्वीप
रंगत

**रंगत** भारत के अण्डमान व निकोबार द्वीपसमूह के मध्य अण्डमान द्वीप का सबसे बड़ा शहर है। यह अण्डमान व निकोबार की राजधानी पोर्ट ब्लेयर से २१० किमी उत्तर में और मायाबंदर से ७० किमी दक्षिण में स्थित है।

## इन्हें भी देखें
* मध्य अण्डमान द्वीप

## सन्दर्भ

श्रेणी:अण्डमान और निकोबार द्वीपसमूह के नगर
श्रेणी:उत्तर और मध्य अण्डमान ज़िले के नगर
अवनी देवड़ा

**अवनी सगलानी देवड़ा** एक भारतीय महिला उद्यमी हैं। वे अमेरिका की स्टारबक्स कॉफी कम्पनी और भारत के टाटा समूह के संयुक्त उपक्रम, टाटा स्टारबक्स की मुख्य कार्यकारी अधिकारी रह चुकी हैं।  वे टाटा समूह में सबसे कम उम्र के सीईओ बनी थीं। वर्ष 2014 में, वे फॉर्च्यून, खाद्य और वाइन की सूची में 'खाद्य और पेय में शीर्ष महिलाओं की सूची में 13 वें स्थान पर रहीं थीं। उन्होने 18 दिसंबर, 2015 को इस पद से इस्तीफा दे दिया।
## सन्दर्भ

## बाहरी कड़ियाँ
*स्टारबक्स भारत में और आउटलेट्स खोलेगी
*स्टारबक्स का नई दिल्ली में पहला स्टोर

श्रेणी:भारतीय महिला उद्यमी
श्रेणी:उद्यमी
श्रेणी:जीवित लोग
श्रेणी:भारत के लोग
श्रेणी:व्यापार में भारतीय महिलाएँ
अमोढ़ा

**अमोढ़ा** भारतीय राज्य उत्तर प्रदेश के बस्ती ज़िले की हरैया तहसील में स्थित एक ग्राम पंचायत है।

## जनसंख्या
वर्ष 2011 की जनगणना के अनुसार यहाँ की कुल जनसंख्या 5,977 है।

## इतिहास
पुराने समय में अमोढ़ा केवल गाँव नहीं था बल्कि एक एक महत्वपूर्ण क्षेत्रीय राज था जिसमें काफ़ी सारे गाँव आते थे। अमोढ़ा चौदहवीं सदी में कायस्थ वंशीय राजाओं द्वारा शासित था। बाद में यहाँ सूर्यवंशी लोगों का शासन हुआ। 1857 के स्वतंत्रता संग्राम में यहाँ एक उल्लेखनीय लड़ाई हुई जिसमें ब्रिटिश हुकूमत की सेनाओं को अमोढ़ा में घेर लिया गया था और लगभग 400 से 500 लोग मारे गये। डॉ राजेंद्र प्रसाद ने अपनी आत्मकथा के शुरुआत में अपने पूर्वजों के बारे में लिखा है:

## इन्हें भी देखें
* बस्ती ज़िला
* राजेन्द्र प्रसाद

## सन्दर्भ

श्रेणी:उत्तर प्रदेश के गाँव
श्रेणी:बस्ती ज़िला
श्रेणी:बस्ती ज़िले के गाँव
छावनी

सैनिकों या पुलिस के निवासस्थान को **छावनी** (cantonment) कहते हैं।

## सन्दर्भ

श्रेणी:सेना
स्वाति पिरामल

**स्वाति पिरामल** भारत की अग्रणी वैज्ञानिकों और उद्योगपतियों में से एक है और सार्वजनिक स्वास्थ्य और नवाचार के साथ-साथ स्वास्थ्य सेवा में शामिल है। वे पीरामल एंटरप्राइजेज लिमिटेड की उपाध्यक्ष हैं, यह एक अग्रणी दवा की खोज कंपनी है जो सस्ती दवाएं लाने के उद्देश्य से कार्यरत है और रोग के बोझ को कम करने के लिए विश्व स्तर पर प्रसिद्ध है। नई दवाओं और सार्वजनिक स्वास्थ्य सेवाओं के क्षेत्र में नवाचारों में उनके योगदान से हजारों लोगों का जीवन संवरा है। 28 मार्च 1956 को जन्मी पिरामल ने 1980 में मुंबई विश्वविद्यालय से एमबीबीएस की डिग्री हासिल की। उन्होने हार्वर्ड स्कूल ऑफ पब्लिक हेल्थ से मास्टर डिग्री ली हैं। वे पद्मश्री पुरस्कार से सम्मानित हैं। 

## पुरस्कार और सम्मान
उन्हें कई भारतीय और अंतरराष्ट्रीय पुरस्कार प्राप्त हुये हैं: 

*2004-05 - बीएमए मैनेजमेंट वुमन ऑफ द ईयर अवार्ड। 
*2006 - शेवेलियर डे आई-ऑर्डर नेशनल डू मेरिट (नाइट ऑफ दि ऑर्डर ऑफ मेरिट ), फ्रांस के राष्ट्रपति जाक शिराक से।
*2006 - भारत के प्रधानमंत्री से विज्ञान और प्रौद्योगिकी श्रेणी के क्षेत्र में राष्ट्रीय नेतृत्व पुरस्कार।
*2006 - केमटेक फार्मा की ओर से "उत्कृष्ट योगदान" के लिए फार्मा बायोटेक पुरस्कार इन इंडस्ट्री। 
*2007 - राजीव गांधी फाउंडेशन द्वारा उत्कृष्ट महिला अचीवर अवार्ड। 
*2010-2011 - एसोचैम की अध्यक्ष।
*2010 - ब्रिटेन में वैश्विक सशक्तिकरण पुरस्कार, लंदन हिल्टन में। 
*2012 भारत का उच्च नागरिक सम्मान पद्मश्री पुरस्कार, भारत के राष्ट्रपति, सुश्री प्रतिभा पाटिल द्वारा। 
*2012 - स्वाति को पूर्व छात्रों की मेरिट पुरस्कार, हार्वर्ड सर्वोच्च पुरस्कार प्राप्त हुये हैं। 
## सन्दर्भ

## बाहरी कड़ियाँ

*आधिकारिक जालस्थल

श्रेणी:जीवित लोग
श्रेणी:उद्यमी
श्रेणी:1956 में जन्मे लोग
अलीबाग

**अलीबाग** (Alibag) भारत के महाराष्ट्र राज्य के रायगढ़ ज़िले में स्थित एक नगर है। यह उस ज़िले का मुख्यालय भी है।

## विवरण
अलीबाग कोंकण क्षेत्र में, महाराष्ट्र के पश्चिमी तट पर, अरब सागर के किनारे बसा हुआ एक छोटा-सा शहर है। 17वीं शताब्दी में बनी इस जगह की उन्नति छत्रपति शिवाजी महाराज ने की थी। 1852 में इसे एक तालुका घोषित किया गया। 'महाराष्ट्र का गोआ' तीन तरफ से पानी से घिरे होने के कारण अलीबाग में बहुत सारे सुंदर तट हैं। सभी तटों के किनारे नारियल और सुपारी के पेड़ होने से सारा इलाका किसी उष्णकटिबंधीय समुद्र तट जैसा लगता है। यहाँ का मौसम बहुत सुहावना होता है और तट बिल्कुल अनछुए से लगते हैं। यहाँ की हवा प्रदूषणरहित व ताज़ी है और तटों का दृष्य किसी स्वर्ग जैसा लगता है। अलीबाग बालूतट पर काली रेत आश्चर्यचकित करती है। अलीबाग एक तटीय शहर है, इसलिए यहाँ के स्थानीय व्यंजन मछली से बने होते हैं। मौसम सुहावना रहता है जहाँ तापमान न बहुत ज्यादा होता है और न बहुत कम। अधिकतम तापमान 36 डिग्री सेल्सियस होता है। यहाँ आने के लिए सर्दियाँ सबसे अच्छा व उपयुक्त समय होता है। मुंबई से 30 किमी दूर अलीबाग, परिवहन के सभी साधनों, जैसे रेल, वायु और सड़क से भलीभाँति जुड़ा है। मुंबई का अंतरराष्ट्रीय हवाईअड्डा और पेन का रेलवे स्टेशन इसके सबसे निकट है।

## चित्र दिर्घा

## इन्हें भी देखें
* रायगढ़ ज़िला, महाराष्ट्र

## सन्दर्भ

श्रेणी:रायगढ़ ज़िला, महाराष्ट्र
श्रेणी:महाराष्ट्र के शहर
श्रेणी:रायगढ़ ज़िले, महाराष्ट्र के नगर
रिची द्वीपसमूह

**रिची द्वीपसमूह** भारत के अण्डमान और निकोबार द्वीपसमूह की एक अंश है जिसके द्वीप बृहत अण्डमान (ग्रेट अण्डमान) से पूर्व में अंडमान सागर में स्थित हैं। रिची द्वीपसमूह में ४ बड़े द्वीप, ७ छोटे द्वीप और कई नन्हें टापू व समुद्र से बाहर उभरी हुई चट्टानें हैं, जो बृहत अण्डमान से सामांतर उत्तर-दक्षिण दिशा में विस्तृत हैं। बैरन द्वीप, जो एक सक्रीय ज्वालामुखी है, ७५ किमी और भी पूर्व में स्थित है।

## भूगोल
घटते हुए क्षेत्रफल के क्रमानुसार इस द्वीपसमूह के द्वीप इस प्रकार हैं:
* स्वराज द्वीप -  (सन् २००१ जनसंख्या: ५,३५४)
* हेन्री लोरेन्स द्वीप - 
* जॉन लोरेन्स द्वीप -  (सन् २००१ जनसंख्या: २५)
* पील द्वीप -  (यह "सर विलियम पील द्वीप" भी कहलाता है)
* नील द्वीप -  (सन् २००१ जनसंख्या: २,८६८)
* विल्सन द्वीप - 
* आउटरैम द्वीप - 
* निकल्सन द्वीप - 
* इंग्लिस द्वीप -  (यह "पूर्व द्वीप" या "ईस्ट द्वीप" भी कहलाता है)
* रोज़ द्वीप - 
* मध्य बटन द्वीप - 
* उत्तर बटन द्वीप - 
* दक्षिण बटन द्वीप - 

रिची द्वीपसमूह के द्वीप एक चाप (आर्क) में सर्वोत्तरी उत्तर बटन द्वीप से लेकर  नीचे सर्वदक्षिणी ह्यू रोज़ द्वीप तक फैले हैं। इनके और बृहत अण्डमान के द्वीपों के बीच की जलसन्धि की चौड़ाई  से लेकर कुछ स्थानों में  से भी कम तक की है। रिची द्वीपसमूह के अधिकतर द्वीप पास-पास हैं और इनके बीच में समुद्र बहुत ही कम गहराई का है। देखने में इन द्वीपों के बीच का पानी नदियों जैसा लगता है। ह्यू रोज़ द्वीप, नील द्वीप और तीनों बटन द्वीप बाक़ी द्वीपों से उत्तर में कुछ दूरी पर हैं।

इन में से अधिकतर द्वीपों का भीतरी हिस्से पर  से कम ऊँचाई के टीले और समतल मैदान है। कुछ स्थानों पर अचानक धरती समुद्र से बाहर पथरीले पठारों के रूप में उठी हुई है और कुछ जगहों पर तटों पर खाई जैसी चट्टानें हैं लेकिन अधिकतर तट रेतीले और समतल हैं। बड़े द्वीपों पर कहीं-कहीं पर अनूप झीलें (लगून) बनी हुई हैं और की द्वीपों की पूर्वी ओर (अंडमान सागर वाली दिशा) पर कोरल रीफ़ विस्तृत हैं। हैवलॉक, हेन्री लोरेन्स, जॉन लोरेन्स और पील द्वीपों पर समुद्री पानी की कुछ नहरें बहती हैं लेकिन मीठे पाने के झरने कम हैं या हैं ही नहीं।

## इन्हें भी देखें
* बृहत अण्डमान

## सन्दर्भ

*
श्रेणी:अण्डमान और निकोबार द्वीपसमूह
श्रेणी:अण्डमान और निकोबार द्वीपसमूह के द्वीप
श्रेणी:भारत के द्वीपसमूह
श्रेणी:हिन्द महासागर के द्वीपसमूह
श्रेणी:अंडमान सागर
गुरु नानक कालेज,किल्लियांवाली

गुरु नानक कालेज किल्लियांवाली

यह पंजाब -हरियाणा सीमा पर मुक्तसर जिला में

श्रेणी:पंजाब के कॉलेज
उड़ता पंजाब

**उड़ता पंजाब** एक भारतीय हिन्दी थ्रिलर ड्रामा फ़िल्म है, जिसका निर्देशन अभिषेक चौबे ने किया है। इसमें मुख्य किरदार में शाहिद कपूर, दिलजीत दोसांझ, करीना कपूर और आलिया भट्ट हैं। फ़िल्म 17 जून 2016 को रिलीज़ होगी।
यह फ़िल्म पंजाब में युवा आबादी द्वारा नशीली दवाओं के दुरुपयोग और उससे जुड़े विभिन्न षड्यंत्रों के आसपास घूमती है। अनुराग कश्यप के प्रोडक्शन हाउस फैंटम फिल्म्स के सहयोग से, शोभा कपूर और एकता कपूर के द्वारा उनके बैनर बालाजी मोशन पिक्चर्स ने इसका निर्माण किया है। इसमें मुख्य किरदार में शाहिद कपूर, दिलजीत दोसांझ, करीना कपूर और आलिया भट्ट हैं।

4 जून 2016 को, केन्द्रीय फिल्म प्रमाणन बोर्ड ने फिल्म के रिलीज़ पर रोक लगाने की मांग की, जिसमें कहा गया कि फिल्म में पेश किए गए विषय सामान्य दर्शकों के लिए बहुत अश्लील थे। परिणामस्वरूप, निर्माता को फिल्म में कुल 89 कटौती करने के निर्देश दिए गए। हालांकि, 13 जून 2016 को, बॉम्बे हाईकोर्ट ने इस रोक को ठुकरा दिया और फिल्म की राष्ट्रीय रिलीज़ के लिए अनुमति दी, यद्यपि पटकथा में एक कटौती के साथ। इस फिल्म को 17 जून 2016 को दुनिया भर में रिलीज़ किया गया था। ₹ 400 मिलियन (यूएस $ 6.2 मिलियन) के बजट पर बनायीं गयी फ़िल्म, उड़ता पंजाब ने लगभग 997 मिलियन (यूएस $ 15 मिलियन) दुनिया भर में कमाई की। 62 वें फिल्मफेयर अवॉर्ड में, फिल्म ने सर्वश्रेष्ठ अभिनेत्री (आलिया भट्ट), सर्वश्रेष्ठ नवोदित अभिनेता (दिलजीत दोसांझ) और सर्वश्रेष्ठ अभिनेता (शाहिद कपूर) के लिए क्रिटिक्स अवॉर्ड सहित चार पुरस्कार जीते।

## कलाकार
* शाहिद कपूर - तेजिंदर "टॉमी" सिंह/गबरू
* दिलजीत दोसांझ - सहायक उप-निरीक्षक सरताज सिंह
* करीना कपूर - डॉ. प्रीत साहनी
* आलिया भट्ट - "मैरी जेन" अक्सर बऊरिया कही गयी
* सतीश कौशिक - तायाजी
* सुहैल नय्यर - जस्सी
* प्रभज्योत सिंह - बल्ली सिंह
* हरप्रीत सिंह - शमशेर

## संगीत

## सन्दर्भ

श्रेणी:2016 में बनी हिन्दी फ़िल्म
उमर अकमल

**उमर अकमल** (जन्म २६ मई १९९० ,लाहौर ,पाकिस्तान ) एक पाकिस्तान टीम के खिलाड़ी है। 

## सन्दर्भ

श्रेणी:क्रिकेट खिलाड़ी
श्रेणी:जीवित लोग
श्रेणी:1990 में जन्मे लोग
श्रेणी:पाकिस्तानी क्रिकेट खिलाड़ी
स्ट्रेट द्वीप

**स्ट्रेट द्वीप** (Strait Island) भारत के अण्डमान व निकोबार द्वीपसमूह के अण्डमान द्वीपसमूह भाग का एक द्वीप है। यह ६.०१ वग किमी क्षेत्रफल का एक छोटा द्वीप है जहाँ बृहत अण्डमानी समुदाय (ग्रेट अण्डमानी) के लिये एक आरक्षित क्षेत्र बनाया गया है।

## विवरण
स्ट्रेट द्वीप बारातांग द्वीप से ५.५ किमी पूर्व में बृहत अण्डमान द्वीपों और रिची द्वीपसमूह के बीच की डिलिजेंट जलसन्धि (Diligent Strait) में स्थित है। २००१ की जनगणना में यहाँ १५ परिवारों में ४२ लोग रह रहे थे, जिनमें से २८ पुरुष थे। यह वन से ढका हुआ द्वीप है जिसकी गुफ़ाओं में पक्षियों ने घर बनाये हुये हैं और जिसपर कभी हिरण भारी मात्रा में रहा करते थे। जब बृहत अण्डमान के मुख्य द्वीपों पर बृहत अण्डमानियों की संख्या विलुप्ति के कागार पर आ पहुँची तो अण्डमान प्रशासन ने इस समुदाय को बचाने के लिये इस द्वीप को उनके लिये आरक्षित घोषित कर दिया। बृहत अण्डमानियों के शरीरों में कई साधारण रोगों से लड़ने की क्षमता नहीं होती जिस कारणवश अन्य समुदायों से हल्का सम्पर्क भी उनके लिये अक्सर घातक सिद्ध हो जाता है। इस द्वीप पर उनके लिये पक्के मकान निर्मित हुए। आधे द्वीप पर वह रहते हैं और द्वीप के अन्य भाग में पुलिस, चिकित्सा और अन्य जनकल्याण कर्मचारी रहते हैं। बच्चों के लिये एक पाठशाला भी है। घरों के पास नारियल, आम और इमली के पेड़ हैं। हर दो सप्ताह में पोर्ट ब्लेयर आने-जाने वाली नौका इस द्वीप का अन्य जगहों के लिये एकमात्र यातायात का साधन है।

## इन्हें भी देखें
* बृहत अण्डमानी लोग
* रिची द्वीपसमूह
* उत्तर और मध्य अण्डमान ज़िला
* अण्डमान और निकोबार द्वीपसमूह

## सन्दर्भ

श्रेणी:अण्डमान और निकोबार द्वीपसमूह के गाँव
श्रेणी:उत्तर और मध्य अण्डमान ज़िला
श्रेणी:उत्तर और मध्य अण्डमान ज़िले के गाँव
श्रेणी:उत्तर और मध्य अण्डमान ज़िले के द्वीप
ब्लफ़ द्वीप

**ब्लफ़ द्वीप** भारत के अण्डमान व निकोबार द्वीपसमूह के अण्डमान द्वीपसमूह भाग का एक द्वीप है। यह १.१४ वर्ग किमी क्षेत्रफल का एक छोटा द्वीप है। यह एक प्राकृतिक संरक्षित क्षेत्र है। यह पश्चिम में स्पाइक द्वीप और दक्षिण में दक्षिण अण्डमान द्वीप से केवल समुद्री पानी की छोटी सी नहरों से अलग है।

## बृहत अण्डमानियों का पुराना निवास-स्थान
ब्लफ़ द्वीप पर कभी बृहत अण्डमानी समुदाय (ग्रेट अण्डमानी) के सदस्य रहा करते थे। माना जाता है कि लगभग ४०,००० वर्षों तक इनका किसी भी अन्य मानवीय समुदाय से समीपी सम्पर्क नहीं था जिस कारणवश इनके शरीरों में साधारण रोगों से लड़ने की क्षमता कभी उत्पन्न नहीं हुई। आधुनिक काल में, समय के साथ-साथ, उनकी संख्या तेज़ी से गिरती हुई विलुप्ति की कागार पर आ पहुँची और १९६१ में केवल १९ जीवित थे। इस समुदाय को बचाने के लिये स्ट्रेट द्वीप पर उनके निवास का प्रबंध किया गया, जो इस द्वीप से अधिक बड़ा है और १९६९ में बृहत अण्डमानियों को वहाँ ले जाया गया। सन् १९८७ में ब्लफ़ द्वीप को एक प्राकृतिक संरक्षित क्षेत्र घोषित कर दिया गया।

## इन्हें भी देखें
* स्ट्रेट द्वीप
* बृहत अण्डमानी लोग
* रिची द्वीपसमूह

## सन्दर्भ

श्रेणी:अण्डमान और निकोबार द्वीपसमूह के द्वीप
स्वराज द्वीप

**स्वराज द्वीप** (Swaraj Deep), जिसका भूतपूर्व नाम **हैवलॉक द्वीप**  था, भारत के अण्डमान और निकोबार द्वीपसमूह के रिची द्वीपसमूह का सबसे बड़ा द्वीप है। यह अण्डमान द्वीपसमूह में बृहत अण्डमान से पूर्व में स्थित है। प्रशासनिक रूप से यह दक्षिण अण्डमान ज़िले का भाग है और श्री विजयपुरम से  पूर्वोत्तर में स्थित है।

## विवरण
स्वराज द्वीप के कई निवासी सन् १९७१ के बांग्लादेश स्वाधीनता युद्ध के दौरान आये शरणार्थी और उनके वंशज हैं, जिन्हें भारत सरकार ने यहाँ बसाया था। इस द्वीप पर पाँच गाँव हैं: गोविन्दा नगर, विजय नगर, श्याम नगर, कृष्ण नगर और राधा नगर। भारत सरकार ने यहाँ पर्यावर्णीय पर्यटन विकसित करने का निर्णय लिया और अब यहाँ के तट विश्वप्रसिद्ध हो चुके हैं। टाइम (अंग्रेज़ी पत्रिका) ने २००४ में छपे एक अंक में पश्चिमी तट के तट नम्बर ७ (जो राधा नगर तट भी कहलाता है) एशिया का सर्वोत्तम तट घोषित किया था।

## चित्रदीर्घा

File:Jetty ,Havelock Island , Andaman , India.JPG|जेटी, हैवलॉक द्वीप
File:Women farmer processing horticulture produce , Havelock Island, Andaman Island, India.JPG|स्त्री कृष्क, उद्यान उत्पादन पर काम करती हुई
File:Allied farming activities , Havelock Island, Andaman, India.JPG|कृषि कार्य
File:Dwelling style, Havelock Island, Andeman, India.JPG|निवास
File:Prominant horiculture produce of Havelock Island , Andaman, India.JPG|उद्यान कृषि उत्पाद
File:Type of soil , Havelock Island, Andaman, India.JPG|स्थानीय मिट्टी
File:Landscape of Havelock Island,Andaman, India.JPG|दृश्य
File:Promonant horticulture produce of Havelock, Andaman Island, India.jpg|उद्यान कृषि उत्पाद
File:Dwelling style in rural area of havelock Island, Andaman Island,India.JPG|ग्रामीण निवास
File:Landscape of Havelock Island, Andaman Island, India.JPG|दृश्य
नीरा

300px|thumb|right|केरल के कोल्लम में निर्मित नीरा पेय
	 
**नीरा** एक पेय है जो ताड़ी के वृक्षों का रस (दूध) है। इसे मीठी ताड़ी भी कहते हैं। 

श्रेणी:पेय
हंड़िया

300px|thumb|right|हंड़िया

**हंड़िया** या **हड़िया** एक प्रकार की बीयर है, जो पकाएं हुए चावल (भात) और *रानू* गोली से बनती है। यह बिहार, झारखण्ड, ओड़ीसा, पश्चिम बंगाल, मध्य प्रदेश और छत्तीसगढ़ में प्रसिद्ध है।

## इन्हें भी देखें
*भारतीय पेय

श्रेणी:पेय
श्रेणी:भारतीय मादक पेय
श्रेणी:बिहारी खाना
जोखिम

**जोखिम** (risk) किसी मूल्य की चीज़ को पाने या खोने की सम्भावना को कहते हैं। जोखिम के कार्यों और प्रक्रियाओं में अनिश्चितता का तत्व उपस्थित होता है। जोखिम एक विस्तृत अवधारणा है जिसका विभिन्न परस्थितियों में विभिन्न प्रकार से विश्लेषण व प्रबंधन किया जाता है।

## वित्त

वित्तीय निवेश में जोखिम का बहुत महत्व है। निवेश की परिभाषा ही है कि भविष्य के धन के लिए वर्तमान धन का त्याग। ऐसे में भविष्य में धन वापिस मिलेगा या नहीं, यह एक जोखिम है। निवेश दो प्रकार का होता है, जोखिम रहित - जिनमें भविष्यधन प्राप्ति की संभावना पूरी है जैसे कि सरकारी प्रतिभूतियाँ, और जोखिम सहित जिनमें भविष्यधन प्राप्ति में संशय हो सकता है जैसे कि शेयर आदि। वित्त बाजार का मूल मंत्र ही है अधिक जोखिम अधिक लाभ। बीमा क्षेत्र संपूर्णतया जोखिम की संभावनाओं पर ही आधारित है। जोखिम को कम से कम रखते हुए लाभ को अधिक से अधिक करने का प्रयास ही वित्त व्यवसाय का आधार है। 

## इन्हें भी देखें
* जोखिम प्रबंधन

## सन्दर्भ

*
श्रेणी:बीमा विज्ञान
श्रेणी:प्रायिकता
मार्को डि मेरे

## जीवनी
**मार्को डि एम** (*Marco Di Meco*) (Chieti,5 फ़रवरी 1982) एक इतालवी संगीतकार और कवि है। उनकी रचनाओं के लिए और बांसुरी खेलने के लिए अपनी क्षमता के लिए मार्को पूरी दुनिया में जाना जाता है। कुछ यूरोपीय जाज flutists में से एक। उन्होंने कहा कि इतालवी और यूरोपीय टीवी में नियमित रूप से खेलता। 

## आंशिक डिस्कोग्राफी
* 5 Colori (2014)
* Rosalinda (2015)
* Lucilla (2016)
* Against Capitalism Première Symphonie (2018)
*Moon Mary Light (2019)

## कविता का काम करता है (आंशिक)

* Luci di luna
* Il Passo delle Sensazioni
* Teatro Evanescenza
* Le Isterie di Jennifer
* Artemisia, La Rana Pittrice e La Farfalla
* Negativi ed Altri Versi

## बाहरी कड़ियाँ

* | फ्रांस के राष्ट्रीय पुस्तकालय
* | संगीत पत्रिका के लिए साक्षात्कार
* | SBN इतालवी राष्ट्रीय सूची
* | स्विस नेशनल लाइब्रेरी
* | पर AllMusic
* | पर Last.fm

श्रेणी:जैज़ संगीत
श्रेणी:1982 में जन्मे लोग
श्रेणी:जीवित लोग
जेटी

**जेटी** (jetty) ऐसे ढांचे को कहते हैं जो धरती से किसी जलाश्य में निकला हुआ हो। यह मूल रूप से फ़्रान्सीसी भाषा के "जेते" (jetée) शब्द से उत्पन्न हुआ है जिसका अर्थ "फेंका हुआ" होता है, लेकिन अब यह लगभग विश्व की हर भाषा में प्रयोग होता है। जेटियाँ अक्सर नौकाओं को समुद्र की थपेड़ों और तेज़ हवाओं से सुरक्षित स्थान देने के लिये बनाई जाती हैं।

## इन्हें भी देखें
* बंदरगाह

## सन्दर्भ

श्रेणी:तटीय निर्माण
श्रेणी:जल यातायात
प्रकाशिक संचार

**प्रकाशिक संचार** (Optical communication) प्रकाश द्वारा सूचना के संचार व प्रसारण को कहते हैं। यह व्योम, वायु, द्रव या ठोस में प्रकाश के खुले प्रसार द्वारा या इलैक्ट्रॉनिक उपकरणों के प्रयोग के साथ प्रकाश के प्रसार के साथ किया जाता है।

## इन्हें भी देखें
* प्रकाशिकी

## सन्दर्भ

*
श्रेणी:दूरसंचार
जयंती पटनायक

**जयंती पटनायक** (जन्म 1932) एक भारतीय सांसद और राष्ट्रीय महिला आयोग से जुड़ी सामाजिक कार्यकर्ता है। 

वे राष्ट्रीय महिला आयोग की पहली अध्यक्ष रह चुकी हैं। उनका कार्यकाल 3 फरवरी 1992 से 30 जनवरी 1995 तक रहा है। 
## प्रारंभिक जीवन और शिक्षा
उनका जन्म उड़ीसा के गंजम जिले के अस्का में 1932 में हुआ था। उनके पिता निरंजन पटनायक थे। उनकी प्रारंभिक शिक्षा हरिहर हाई स्कूल, अस्का में हुयी। तत्पश्चात उन्होने उत्कल विश्वविद्यालय कटक से स्नातकोत्तर कला की पढ़ाई पूरी की।

## व्यक्तिगत जीवन
उनका विवाह वर्ष 1953 में जानकी बल्लभ पटनायक से हुयी, जो 1980 से 1989 तक उड़ीसा के मुख्यमंत्री रहे, जिससे उन्हें एक पुत्र और दो पुत्रियाँ है। 
## सन्दर्भ

श्रेणी:1932 में जन्मे लोग
श्रेणी:सांसद
श्रेणी:राष्ट्रीय महिला आयोग की अध्यक्ष
सारडे

**सारडे** गाँव मुंबई शहर के नजदिकी उरण तेहसिल में बसा आगरी समाज एक गाँव है।
गाव टेकडी पे बसाँ हुआ हैं। गांव के दक्षिणी छोर पे तालाब और तालाब के उत्तर दिशा में रायगड जिल्हा परिषदकी पाठशाला हैं। तथां पुर्व में ग्रामपंचायत का ऑफिस हैं। यह तालाब अंतरिक्ष से बादाम के आकार का दिखता हैं। ईस तालाब मैं कई प्रकारके मछली है।
जिताडा नाम की मछली यहाँ कि विशेष आकर्षण हैं | धीरज भोईर द्वारा सारडे गावकी देवी कोमनादेवी शिलामृर्ती देवी भैरवीसे मेल खाने के प्रमाण मिले है | जोकी भगवान भैरव और देवी भैरवी एक साथ प्रकट हुये है | मात्र इस बातपर अभितक गाँववाले सहमत नही हैं,उनके अनुसार यह सिर्फ ग्रामदेवता है |
((https://wp-mr.wikideck.com/%E0%A4%AE%E0%A4%B9%E0%A4%BE%E0%A4%B0%E0%A4%BE%E0%A4%B7%E0%A5%8D%E0%A4%9F%E0%A5%8D%E0%A4%B0%E0%A4%BE%E0%A4%A4%E0%A5%80%E0%A4%B2%20%E0%A4%A6%E0%A5%87%E0%A4%B5%E0%A4%A4%E0%A4%BE ))

## जनजीवन
यहाँ पानी को अत्यांधिक महत्व दिया जाता है। यहां के बहुत सारे लोग खेतीपर निर्भर हैं। यहाँ के किसानों ने बहुत सारे आम के बगीचे लगाये हुये हैं। मासेमारी और अन्य व्यवहारीक कार्यों द्वारा भी अपना गुजर बसर करते हैं। रोजगार और व्यापार के लिए यहाँ के लोग मुंबई और अन्य उपनगरों मे जाके बसे हैं।
गाँव में एक सानवी उपाहारगृह है। जहाँ आप चिनी पाककृतीयों का स्वाद ले सकते हैं , इसके अलावा मद्यपान करने के लिए बियरशॉप उपलब्ध है। विशेष हेअर स्टाईल प्राप्त करने के लिए सलुनकी दुकान है। यहाँ अत्यांधिक महत्व क्रिकेट नामक खेल को दिया जाता है , गाँव में बहुत सारी क्रिकेट टीम हैं जैसे कि जय हनुमान , विघ्नेश्वर ,विघ्नहर्ता , बि.एन.भोईर स्पोर्ट्स , यहाँ कि विशेषता यह हैं, ओवरआर्म और अंडरआर्म दोनो प्रकारके टेनिस क्रिकेट को उतनाही महत्व दिया जाता हैं |
तथाँ अंडरआर्म क्रिकेटके लिए यहांपे गावकरीयोंके बाग में एस.पि.एल नामक स्पर्धा सारडे विकास मंच द्वारा आयोजित कियी जाती हैं। जिसका पुर्ण अर्थ हैं सारडे प्रिमयर लिग .

गाँव में श्रीराधाकृष्णामंदिर , हनुमानमंदिर तथाँ शिवमंदिर यह प्रमुख मंदिर हैं। इसके अलावा गाँव कि दक्षिणी छोर में प्राचिन समय का बहिरीदेव का मंदिर हैं , तथा पश्चिम में कोमनादेवी और बाया नामक देवकन्यायोंके स्थान क्षेत्र हैं |

## सारडे विकास मंच
सारडे विकास मंच सारडे गाँव की एक ग्रॉम वासिंयोकी तरफसे निर्माण कियी गई सामाजिक संस्था हैं।

## सन्दर्भ

श्रेणी:रायगढ़ ज़िला, महाराष्ट्र
धरनगाँव

**धरनगाँव** (Dharangaon) भारत के महाराष्ट्र राज्य के जलगाँव ज़िले में स्थित एक नगर है।

## इन्हें भी देखें
* जलगाँव ज़िला

## सन्दर्भ

श्रेणी:जलगाँव ज़िला
श्रेणी:महाराष्ट्र के शहर
श्रेणी:जलगाँव ज़िले के नगर
नाइक्विस्ट स्थायित्व निकष

नियंत्रण सिद्धान्त एवं स्थायित्व सिद्धान्त में, **नाइक्विस्ट स्थायित्व निकष** (Nyquist stability criterion) नियंन्त्रण प्रणालियों के स्थायित्व से सम्बन्धित एक निकष (कसौटी) है। इसका उपयोग इलेक्ट्रॉनिकी और नियंत्रण प्रणाली इंजीनियरी में एवं अन्य क्षेत्रों में बहुतायत से होता है। यद्यपि नाइक्विस्ट का निकष सर्वाधिक सामान्य स्थायित्व परीक्षणों में से एक है, फिर भी यह केवल समय के साथ अपरिवर्तनशील रैखिक (LTI) प्रणालियों के लिये है। इस निकष का आविष्कार स्वीडेन-अमेरिकी विद्युत इंजीनियर हैरी नाइक्विस्ट ने १९३२ में बेल्ल टेलीफोन प्रयोगशाला में किया था।

## सन्दर्भ

श्रेणी:नियंत्रण सिद्धान्त
मूल पथ

thumb|right|400px|ट्रान्सफर फलन <math>\scriptstyle G(s)H(s)=\frac{s+3}{s^3+3s^2+5s+1}</math> का मूल पथ
नियंत्रण सिद्धान्त तथा स्थायित्व सिद्धान्त में, **मूल पथ विश्लेषण** (root locus analysis) एक ग्राफीय विधि है। इसमें किसी नियंत्रण प्रणाली के किसी प्राचल को बदलने पर उस निकाय के लाक्षणिक समीकरण के मूलों का बिन्दुपथ (लोकस) समिश्र s-प्लेन में प्लॉट किया जाता है। प्रायः उस तन्त्र की लब्धि (गेन / K) को प्राचल के रूप में लिया जाता है। यह ध्यातव्य है कि किसी फीडबैक निकाय के लाक्षणिक समीकरण के मूलों का मान (ग्राफ में स्थिति) उस निकाय के गुणधर्म का द्योतक भी है। उदाहरण के लिये, यदि कोई भी मूल दक्षिणार्ध (राइट हाफ) प्लेन में होगा तो वह नियन्त्रण निकाय स्थायी (स्टेबल) नहीं होगा। इस विधि का विकास वाल्टर आर इवान्स ने किया था। 

श्रेणी:नियन्त्रण सिद्धान्त
पाकिस्तान में स्थानीय प्रशासन

**पाकिस्तान में स्थानीय सरकारें**, 2001 में जारी अध्यादेश है। "स्थानीय सरकार अध्यादेश, 2001" के तहत जिला स्तर पर स्थानीय सरकार के गठन होने की संवैधानिक व्याख्या पायी जाती हैं। पाकिस्तान में, ज़िले, शासनप्रणाली का तीसरा स्तर है, जिनके ऊपर प्रांतीय सरकारें हैं। स्थानीय सरकार अध्यादेश से पहले, जिलों को *सब-डिवीजन* कहा जाता था। पाकिस्तान में जिला सरकार के प्रमुख **ज़िला नज़ीम**(ज़िलाधीश) होता है जबकि प्रशासनिक मामलों के लिए जिम्मेदार **जिला समन्वय अधिकारी**(*डिस्ट्रिक्ट कोऑर्डिनेशन ऑफिसर*) होता है, जोकि जिला नज़ीम के अधीन काम करता है। इस प्रकार, जिला नज़ीम जिले का संवैधानिक और प्रशासनिक प्रमुख बताया जाता है कि सार्वजनिक मतदान से चुना जाता है।
ज़िला समन्वय अधिकारी, जिला प्रशासन का प्रमुख होता है। उनपर दिये गए अधिकार और कर्तव्यों विस्तृत होते हैं, जिससे वे टीए के मामलों की तैयारी, निगरानी, ​​अनुपालन और सफल समापन के लिए जिम्मेदार होता है। ज़िला समन्वय अधिकारी, जिला नज़ीम को जवाबदेह होता है।
जिला नज़ीम, जिला प्रशासन और प्रशासनिक परिषद का प्रमुख होता है। जिला नज़ीम के पास व्यापक प्रशासनिक और संवैधानिक अधिकार होते हैं जिनके तहत वह जिले में सरकार की रिट और विकास परियोजनाओं की तैयारी और पूर्ति सुनिश्चित करता है। उन्हीं अधिकारों का उपयोग करके जिला नज़ीम जिले में कानून और व्यवस्था की स्थिति और मामलों को सफलतापूर्वक चलते हैं।

## इन्हें भी देखें

## सन्दर्भ

## बाहरी कड़ियाँ
* पाकिस्तान सरकार: स्थानीय प्रशासन

श्रेणी:पाकिस्तान में स्थानीय प्रशासन
कसुमलगढ़

कसुमलगढ़, जिसे कसुम्बी किला भी कहा जाता है, राजस्थान के नागौर जिले के लाडनूं तहसील में स्थित एक ऐतिहासिक ठिकाना और किला है। यह राठौड़ वंश के जोधा शाखा के केसरीसिंगोट उप-शाखा का हिस्सा था, जो जोधपुर रियासत के अधीन था। कसुम्बी गांव का इतिहास लगभग 500 वर्ष पुराना है, जब यह चौहान वंशीय मोहिल राजपूतों की राजधानी था और 1440 गांवों पर उनका आधिपत्य था। किले का निर्माण 1841 ई. में ठाकुर नारायण सिंह द्वारा किया गया, जो राठौड़ परंपरा का प्रतीक है। कुल क्षेत्र 18,000 बीघा है, जिसमें प्राचीन हथियार, मंदिर और गुप्त मार्ग हैं। कुलदेवी नागणेच्या माता हैं।

#### इतिहास
कसुम्बी का क्षेत्र प्रारंभ में मोहिल राजपूतों का था, जो बाद में मिंगणा चले गए। 15वीं शताब्दी में धनावंशी संत धनाजी महाराज का यहां प्रवास हुआ, जहां संवत 1532 (1475-76 ई.) में उनकी समाधि स्थापित हुई। यह धार्मिक केंद्र बना। ब्रिटिश काल में लाडनूं जागीर (जिसका कसुम्बी हिस्सा था) जोधपुर रियासत का महत्वपूर्ण भाग था, जिसमें 139 राजस्व गांव थे। 1940-41 में स्वतंत्रता आंदोलन के दौरान यहां किसान सभाएं हुईं।

**प्रमुख शासक:**

* **मोहिल राजपूत** (15वीं शताब्दी): क्षेत्रीय शासक।
* **ठाकुर नारायण सिंह** (1841): किले के संस्थापक।
* **राठौड़ ठाकुर** (ब्रिटिश काल): जागीर प्रबंधन।

#### नामकरण और सांस्कृतिक महत्व
नाम 'कसुम्बी' स्थानीय 'कसूमल घास' से आया, जिससे केसरिया रंग बनता था—राजपूत साफों के लिए उपयोगी। गांव में प्राचीन बावड़ियां, राधाकृष्ण मंदिर और भभूता सिद्ध बाबा मंदिर हैं। जलझूलनी एकादशी और गणगौर पर उत्सव होते हैं। 2011 जनगणना में आबादी 3,858।

#### वास्तुकला
दो-तीन मंजिला किला, बुर्ज, रंग महल और गुप्त द्वार। रोहिड़ा लकड़ी और चूने की चिनाई।

#### वर्तमान
टिकाई ठाकुर महेंद्र सिंह, यु. गजराज सिंह ठा. राजेंद्र सिंह, रवींद्र सिंह के अधीन। पर्यटन के लिए खुला।
श्रेणी:जोधपुर के गाँव
कन्हौरी

**कन्हौरी गांव** भारत देश के हरियाणा राज्य में जिला रेवाड़ी का एक माध्यम आकार का सीमावर्ती गाँव है।

## जनसँख्या
झज्जर जिले का सिलानी गाँव इसका पूर्वज गाँव माना जाता है। वैसे तो यह गाँव जाट बाहुल्य है परंतु इसके अतिरिक्त अन्य जातियों में चमार, धानक, कुम्हार, नाई, खाती, ब्राह्मण व वाल्मीकि यहाँ निवास करते हैं। जाट जाति में चाहार, किन्हा तथा लाम्बा गोत्र मौजूद हैं।

## स्थिति
यह गाँव रेवाड़ी व झज्जर के बीच गाँव गुरावड़ा से 4 किलोमीटर दूर उत्तर-पश्चिम में स्थित है। इसका निकटतम रेलवे स्टेशन पाल्हावास है। इस गाँव में मूलभूत सुविधाओं में उच्चतर माध्यमिक विद्यालय, प्राथमिक चिकित्सालय, आंगनवाडी, मंदिर, चौपाल, सिंचाई नहर, जलघर आदि उपलब्ध हैं। 
## जनजीवन
गाँव के लोग मुख्यतः खेती बाड़ी करते हैं। इसके अतिरिक्त यहाँ के युवा पुलिस, सेना आदि में जाना पसंद करते हैं। यहाँ की कबड्डी की टीम पूरे प्रदेश में प्रसिद्ध है।
### पर्व
इस गाँव में प्रत्येक वर्ष चैत्र मास के शुक्ल पक्ष की एकादशी को बाबा भैरू जी का मेला लगता है। इस दिन बाबा भैरू जी को तेल चढ़ाकर पूजा की जाती है। इस अवसर पर कुश्ती प्रतियोगिता का भी आयोजन किया जाता है जिसमें दूर दूर से पहलवान आकर अपना लोहा मनवाते हैं।
## सन्दर्भ
द जंगल बुक (2016 फ़िल्म)

**द जंगल बुक** (हिन्दी: वन पुस्तक/ जंगल किताब) एक अमेरिकी फ़िल्म है, जिसका निर्देशन जोन फव्रेउ ने किया है। यह फ़िल्म 15 अप्रैल 2016 को सिनेमाघरों में प्रदर्शित हुई।

## भूमिका

## सन्दर्भ

श्रेणी:2016 की फ़िल्में
श्रेणी:अमेरिकी फ़िल्में
श्रेणी:डिज़्नी की एनिमेटेड फिल्मों पर आधारित लाइव-एक्शन फिल्में
नेहा कक्कड़

**नेहा कक्कड़** (जन्म: 6 जून 1988) भारतीय पार्श्व गायिका है। इन्होने कई बॉलीवुड फिल्मों में गाने गए हैं। 2006 में कक्कड़ ने भारतीय टेलीविज़न शो "इंडियन आइडल सीजन 2" में हिस्सा लिया था। उनके हिट गानों में कुछ हैं - "सन्नी सन्नी", "मनाली ट्रेंस", "आओ राजा", "धतिंग नाच", "लन्दन ठुमकदा" और "जादू की झप्पी","दिलबर"। नेहा के भाई टोनी कक्कड़ बॉलीवुड संगीतकार हैं।

## गानें

## सन्दर्भ

## बाहरी कड़ियाँ

* 
* आधिकारिक जालस्थल

श्रेणी:1988 में जन्मे लोग
श्रेणी:जीवित लोग
श्रेणी:भारतीय फिल्म पार्श्वगायक
श्रेणी:भारतीय महिला गायक
श्रेणी:पार्श्वगायक
दक्षिण एशिया वन्यजीव प्रवर्तन नेटवर्क

**दक्षिण एशिया वन्यजीव प्रवर्तन नेटवर्क** (South Asia Wildlife Enforcement Network (SAWEN/सावन)) दक्षिण एशियाई देशों की अन्त्र-सरकार संस्था है जो वन्यजीवों से सम्बन्धित कानूनों को कार्यान्वित करने का कार्य करती है। इसमें भारत, श्रीलंका, अफगानिस्तान, भूटान, नेपाल, बांग्लादेश, मालदीव तथा पाकिस्तान सम्मिलित हैं। इसका आरम्भ २०११ में भूटान से किया गया था। यह संस्था क्षेत्रीय सहयोग द्वारा वन्यजीवों से सम्बन्धित अपराधों को रोकने का कार्य करती है। इसका सचिवालय काठमाण्डू में है, 13 अप्रैल 2016 को भारत इसका सदस्य देश बना।

## बाहरी कड़ियाँ
*'''दक्षिण एशिया वन्यजीव प्रवर्तन नेटवर्क''' का जालघर
*SAWEN का हिस्सा बनेगा भारत, कैबिनेट ने दी मंजूरी (वन इण्डिया)

श्रेणी:दक्षिण एशिया के संगठन
श्रेणी:वन्यजीव संरक्षण
मुख्यमंत्री (पाकिस्तान)

**पाकिस्तान में मुख्यमंत्री**(), पाकिस्तान के प्रांतीय सरकारों के प्रमुख एवं मुख्य निर्वाचित अधिकारी होते हैं। पाकिस्तान की प्रांतीय कार्य व्यवस्था में, मुख्यमंत्री, प्रांतीय सरकार के *तथ्यस्वरुप* प्रमुख होते हैं, जबकि राज्यपाल, जीन्हें *कथास्वरूप* प्रांताध्यक्ष होने की उपाधि हासिल है, का पद केवल एक पारंपरागत पद है जिस पर अधिक कार्यशक्तियाँ न्योछावर नहीं की गई हैं। मुख्यमंत्री को प्रांतीय विधायिका की बहुमत द्वारा निर्वाचित किया जाता है। वे विधायिका के सत्ता पक्ष के नेता होते हैं। 
पाकिस्तान की संसदीय व्यवस्था, वेस्टमिंस्टर प्रणाली पर आधारित है। अतः मुख्यमंत्री का चुनाव विधायिका के चुने गए सदस्य द्वारा किया जाता है, ना कि प्रत्यक्ष रूप से मतदाताओं द्वारा। पाकिस्तान में, मुख्यमंत्री का कार्यकाल 5 वर्ष होता है जिसके दौरान, प्रांतीय सरकार के सारे कार्य अधिकार मुख्यमंत्री के सीधे नियंत्रण में रहते हैं।

## चयन प्रक्रिया
### योग्यता
पाकिस्तान का संविधान प्रांतीय मुख्यमंत्री की योग्यता के सिद्धांत अंकित करता है। संविधान में दिए गए बिंदुओं के अनुसार किसी भी प्रांत के मुख्यमंत्री को निम्न योग्यताओं पर खरा उतरना जरूरी है:
#उन्हें पाकिस्तान का नागरिक होना चाहिए।
#उन्हें प्रांतीय विधायिका का सदस्य होना चाहिए।

मुख्यमंत्री का चयन प्रांतीय विधायिका द्वारा किया जाता है। इसे विधिनुसार विश्वास मत द्वारा स्थापित किया जाता है। नियुक्ति का अधिकार बहुसंख्यक दल के पास होता है एवं विश्वास मत का प्रस्ताव भी बहुसंख्यक दल ही प्रस्तावित करती है।

### कार्यकाल शपथ
चुनाव के बाद मुख्यमंत्री को प्रांत के राज्यपाल द्वारा कार्यकाल की शपथ दिलाई जाती है संविधान के अनुच्छेद [2] 130(5) और 132(2) के अनुसार मुख्यमंत्री की शपथ इस प्रकार है:

### उत्तराधिकार
राज्यपाल ने मुख्यमंत्री अपने पद धारण करने के लिए, जब तक उनके उत्तराधिकारी "मुख्यमंत्री के कार्यालय" में प्रवेश करती जारी रखने के लिए कह सकता है। अनुच्छेद 131 या अनुच्छेद 132 में प्रांतीय विधानसभा भंग करने, कुछ भी करने के बाद कार्यालय में जारी रखने से मुख्यमंत्री या एक प्रांतीय मंत्री को अयोग्य घोषित करने में लगाया जा सकता है।

## वर्तमान पदाधिकारी

## इन्हें भी देखें
*पाकिस्तान के राज्यपाल

## सन्दर्भ

श्रेणी:पाकिस्तानी प्रांतों के मुख्यमंत्री
श्रेणी:पाकिस्तान के राजनैतिक पद
श्रेणी:पाकिस्तान की राजनीति
राउथ-हरविट्ज स्थायित्व निकष

नियंत्रण सिद्धान्त में, **राउथ-हरविट्ज स्थायित्व निकष** (Routh–Hurwitz stability criterion) एक गणितीय परीक्षण है जो समय के साथ अपरिवर्तनशील रैखिक नियन्त्रण प्रणाली के स्थायित्व की आवश्यक एवं पर्याप्त शर्त है। 

श्रेणी:नियंत्रण सिद्धान्त